Elbil ble Årets Bil i Europa
Den lille, franske sportsbilen «ingen har hørt om», Alpine A110, og Jaguar I-Pace fulgte hverandre helt til målstrekene i årets kåring, og sto til slutt på samme poengsum (250). Etter en omtelling av landenes individuelle stemmegivning til de to bilene, vant Jaguar I-Pace så vidt. VG har gitt elbilen til Jaguar en sekser i våre tester: les ogsåPrisutdelingen fant sted i ettermiddag i messesenteret Palexpo ved flyplassen i Genève i Sveits, dagen før den årlige, internasjonale bilutstillingen åpner samme sted, for presse de første dagene. Utstilling er åpen for publikum fra torsdag 7. mars og pågår til og med 17. mars. Årets Bil i Europa-juryen består av 60 europeiske biljournalister, som har gjennomtestet 38 nye bilmodeller som er kommet på markedet de siste 12 månedene. I finalen sto det igjen syv biler som alle kunne vinne tittelen. – Dette var veldig overraskende. Jeg har aldri opplevd tilsvarende tett finaleheat, med omtelling, sier Norges eneste norske jurymedlem, Rune Korsvoll. Han er tilknyttet Aller-konsernets bilredaksjon, og hadde selv Jaguar I-Pace på topp. Korsvoll ga Jaguar I-Pace 8 poeng. les også– Sett med norske øyne er I-Pace en bil som har det meste norske bilkjøpere ønsker seg. Den er elektrisk og har relativt lang rekkevidde og er en SUV med firehjulstrekk, mye innvendig plass, og ser svært barsk ut. Dessuten er den praktisk og ikke minst kan den leveres på ganske kort tid. Over 3000 nordmenn har allerede kjøpt den, sier Korsvoll. Han fordelte poengene sine videre slik: 5 poeng til Citroën C5 Aircross, 4 til Ford Focus, 3 til Kia Ceed og Peugeot 508, og 2 poreng til Mercedes A-klasse.Den lille, bakhjulsdrevene sportsbilen Alpine med 250 hestekrefter, fikk null poeng av Korsvoll. – Det var ene og alene fordi den ikke selges i Norge, og dermed ikke har noen norsk pris. Kjøremessig er dette en bil du aldri vil slutte å kjøre, fordi den er så morsom. Den er ren kjøreglede, sier Korsvoll. Men altså ikke like «ren» som Jaguar I-Pace. Elbilen vant i fintellingen fordi flere jurymedllemmer ga bilen full pott, 18 mot 16 for Alpine. I fjor tok Volvo utklassingsseier med XC40.Alpine A110 Citroën C5 Aircross Ford Focus Jaguar I-Pace Kia Ceed Mercedes-Benz A-class Peugeot 5081994: Ford Mondeo 1995: Fiat Punto 1996: Fiat Bravo 1997: Renault Megane Scenic 1998: Alfa Romeo 156 1999: Ford Focus 2000: Toyota Yaris 2001: Alfa Romeo 147 2002: Peugeot 307 2003: Renault Mégane 2004: Fiat Panda 2005: Toyota Prius 2006: Renault Clio 2007: Ford S-Max 2008: Fiat 500 2009: Opel Insignia 2010: Volkswagen Polo 2011: Nissan Leaf 2012: Opel Ampera 2013: Volkswagen Golf 2014: Peugeot 308 2015: Volkswagen Passat 2016: Opel Astra 2017: Peugeot 3008 2018: Volvo XC40
Elbilen Jaguar I-Pace er «Årets Bil i Europa 2019». Det er andre gang en elbil vinner tittelen. Nissan var den første, i 2011.